CELEX: 32007R0636
Language: lv
Date: 2007-06-07 00:00:00
Title: Komisijas Regula (EK) Nr. 636/2007 ( 2007. gada 7. jūnijs ), ar ko paredz atkāpes no Padomes Regulas Nr. 79/65/EEK pielikuma attiecībā uz Rumānijas apgabaliem

8.6.2007   
            
            
               LV
            
            
               Eiropas Savienības Oficiālais Vēstnesis
            
            
               L 146/18
            
         
      KOMISIJAS REGULA (EK) Nr. 636/2007
   (2007. gada 7. jūnijs),
   ar ko paredz atkāpes no Padomes Regulas Nr. 79/65/EEK pielikuma attiecībā uz Rumānijas apgabaliem
   EIROPAS KOPIENU KOMISIJA,
   ņemot vērā Bulgārijas un Rumānijas Pievienošanās līgumu,
   ņemot vērā Bulgārijas un Rumānijas Pievienošanās aktu, un jo īpaši tā 41. panta pirmo daļu,
   tā kā:
   
               (1)
            
            
               Pielikumā Padomes 1965. gada 15. jūnija Regulai Nr. 79/65/EEK, ar ko izveido tīklu grāmatvedības datu savākšanai par ienākumiem un saimniecisko darbību lauku saimniecībās Eiropas Ekonomikas kopienā (1), iekļauts apgabalu saraksts minētās regulas 2. punkta d) apakšpunkta nozīmē.
            
         
               (2)
            
            
               Saskaņā ar šo pielikumu Rumānija ir iedalīta astoņos apgabalos. Pēc Rumānijas lūguma, piemērojot Regulu Nr. 79/65/EEK, Rumānija būtu uzskatāma par vienu apgabalu pirmo trīs gadu laikā kopš tās pievienošanās Eiropas Savienībai, lai atvieglotu reālistiska atlases plāna izstrādi.
            
         
               (3)
            
            
               Šajā regulā paredzētie pasākumi ir saskaņā ar Kopienas Lauku saimniecību grāmatvedības datu tīkla komitejas atzinumu,
            
         IR PIEŅĒMUSI ŠO REGULU.
   1. pants
   Atkāpjoties no Regulas Nr. 79/65/EEK pielikuma, minētās regulas piemērošanas nolūkā Rumānija līdz 2009. gada 31. decembrim uzskatāma par vienu apgabalu.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2007. pārskata gada.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 7. jūnijā
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV 109, 23.6.1965., 1859./65. lpp. Regulā jaunākie grozījumi izdarīti ar Regulu (EK) Nr. 1791/2006 (OV L 363, 20.12.2006., 1. lpp.).